Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2003/C 206/03)

Η δημοσίευση αυτή παρέχει το δικαίωμα υποβολής ενστάσεως κατά την έννοια των άρθρων 7 και 12 στοιχείο δ) του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους, ενός κράτους μέλους του ΠΟΕ ή μιας αναγνωρισμένης τρίτης χώρας σύμφωνα με το άρθρο 12 παράγραφος 3, εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΗΣΗΣ: άρθρο 5

ΠΟΠ ( ) ΠΓΕ (x)

Εθνικός αριθμός φακέλου: IG/16/97

1. Αρμόδια εθνική αρχή Ονομασία: Ministère de l'agriculture et de la pêche

Direction des politiques économiques et internationale

Bureau des signes de qualité et de l'agriculture biologique

Διεύθυνση: 3, rue Barbet-de-Jouy - F-75349 Paris 07 SP

Τηλ. (33-1) 49 55 81 01

Φαξ (33-1) 49 55 57 85

2. Αιτούσα ομάδα 2.1. Ονομασία: Association de promotion et de défense de l'anchois de Collioure

2.2. Διεύθυνση: 3, rue de la République - F-66190 Collioure

2.3. Σύνθεση: παραγωγός/μεταποιητής (x) άλλος ( )

3. Τύπος του προϊόντος: Γαύρος - 0305 63 00

4. Περιγραφή κατά τη συγγραφή υποχρεώσεων (σύνοψη του άρθρου 4 παράγραφος 2)

4.1. Ονομασία: Anchois de Collioure

4.2. Περιγραφή: η anchois de Collioure πουλιέται με την εξής μορφή:

- αντσούγια σε αλάτι,

- φιλέτα αντσούγιας σε άρμη,

- φιλέτα αντσούγιας σε έλαιο.

Η αίτηση της ΠΓΠ αφορά ένα μόνο είδος γαύρου: το "Engraulis encrassicholus"

- της οικογένειας: Engraulidés,

- της τάξης: Clupéiformes,

- της κατηγορίας: Ostéichthyens.

4.3. Γεωγραφική περιοχή: η γεωγραφική περιοχή για τη μεταποίηση της anchois de Collioure είναι η κοινότητα της Collioure. Η ζώνη αλιείας του γαύρου βρίσκεται στους κόλπους Lion και Gascogne καθώς και στη Bretagne.

4.4. Απόδειξη προέλευσης - εξακρίβωση των γαύρων με αρίθμηση των παρτίδων κατά την παραλαβή του νωπού γαύρου,

- ορισμός μιας παρτίδας σε κάθε στάδιο του κύκλου ζωής του γαύρου.

4.5. Μέθοδος παραγωγής - Στάδιο 1: Παραλαβή των νωπών γαύρων τους οποίους παραδίδουν οι χονδρέμποροι ψαριών στις εγκαταστάσεις παστώματος.

- Στάδιο 2: Προαλάτισμα και τοποθέτηση σε άρμη των νωπών γαύρων ώστε να εμποτιστεί η σάρκα τους με αλάτι.

- Στάδιο 3: Διαλογή, αποκεφαλισμός και απεντέρωση: Μετά την τοποθέτηση σε άρμη, βγάζουμε τις αντσούγιες από τα βαρέλια για να γίνει η διαλογή, ο αποκεφαλισμός και η απεντέρωση.

- Στάδιο 4: Ωρίμανση: Τοποθετούμε τις αντσούγιες σε βαρέλια σε επάλληλα στρώματα ανάμεσα στα οποία τοποθετούμε νέο θαλασσινό αλάτι για να πάρουν το χρώμα, την υφή και τη γεύση που τους δίνει την ιδιαιτερότητά τους. Η διάρκεια ωρίμανσης είναι 100 ημέρες τουλάχιστον για τους γαύρους της Μεσογείου και 120 ημέρες για τους γαύρους του Ατλαντικού.

- Στάδιο 5: Αφαίρεση του αλατιού/εκδορά: Η αφαίρεση του αλατιού γίνεται όταν οι αντσούγιες έχουν φθάσει τον άριστο βαθμό ωρίμανσης. Στις αντσούγιες που θα γίνουν φιλέτα γίνεται εκδορά με χλιαρό και ψυχρό νερό.

- Στάδιο 5 α: Στράγγισμα/διαχωρισμός σε φιλέτα: (μόνο για τα φιλέτα αντσούγιας σε έλαιο και σε άρμη) μετά την αφαίρεση του αλατιού οι αντσούγιες στραγγίζονται, σε διάτρητα δοχεία, στη συνέχεια διαχωρίζονται σε φιλέτα με το χέρι. Τα φιλέτα που δεν είναι ολόκληρα απομακρύνονται.

- Στάδιο 5 β: Ξήρανση: (μόνο για τα φιλέτα αντσούγιας σε έλαιο). Τα φιλέτα της αντσούγιας τοποθετούνται και ξηραίνονται σε απορροφητικό χαρτί και επιλέγονται με το χέρι.

- Στάδιο 6: Συσκευασία: γίνεται με το χέρι σε στεγανούς γυάλινους ή πλαστικούς περιέκτες.

- Στάδιο 7: Επικάλυψη: συνίσταται στο γέμισμα των περιεκτών με άρμη και νέο αλάτι ή φυτικό έλαιο.

- Στάδιο 8: Σφράγισμα/πλύσιμο των περιεκτών για να είναι καθαροί και να κλείσουν ερμητικά.

- Στάδιο 9: Επισήμανση/τοποθέτηση σε χαρτοκιβώτια/αποστολή του τελικού προϊόντος (φιλέτα ή ολόκληρη αντσούγια).

4.6. Δεσμός 4.6.1. Ιδιαίτερο χαρακτηριστικό

Η πατρογονική τεχνογνωσία των αλατιστών Colliourencqs βασίζεται στη διαδικασία ωρίμανσης του προϊόντος που αντιστοιχεί σε φιλέτο αντσούγιας χρώματος σκούρου καφέ, μαλακής υφής που έχει τη γεύση του ορεινού ζαμπόν. Το ιδιαίτερο χαρακτηριστικό της Anchois de Collioure βασίζεται στη βιοτεχνική παραδοσιακή τεχνογνωσία που προσωποποιείται από τις "Anchoïeuses" που επιλέγουν με επιδεξιότητα και αφαιρούν με το χέρι τα φιλέτα της αντσούγιας και στη συνέχεια τα τοποθετούν για να ξεραθούν σε απορροφητικό χαρτί κατάλληλο για τρόφιμα, χωρίς καμία μηχανική παρέμβαση.

Κατά συνέπεια, η διαδικασία παρασκευής της anchois de Collioure χαρακτηρίζεται από το γεγονός ότι όλη η εργασία είναι χειρωνακτική.

4.6.2. Φήμη

Η ιστορική και η σημερινή φήμη της anchois de Collioure στη Γαλλία και στην Ευρώπη ανάγεται στον μεσαίωνα, εποχή κατά την οποία η δραστηριότητα διατήρησης του γαύρου με αλάτι είχε ήδη αναπτυχθεί πολύ στο Roussillon. Οι 140 βάρκες Catalanes de Collioure που υπήρχαν τον 19ο αιώνα για την αλιεία του γαύρου μαρτυρούν επίσης την οικονομική άνθηση της δραστηριότητας αυτής.

Με την πάροδο των χρόνων και παρά τις κρίσεις, η τεχνογνωσία Colliourencq συνεχίστηκε από γενεά σε γενεά αλατιστών που πέτυχαν να διατηρήσουν μια αντσούγια μαλακή, ιδιαίτερα αρωματισμένη και που πληροί τον τυπικό τρόπο παρουσίασης της Anchois de Collioure.

Οι διάφορες διακρίσεις που πέτυχε (site remarquable du goût, Coq d'or) και η ένδειξη Anchois de Collioure στο γαστρονομικό τύπο ή σε τουριστικούς οδηγούς συνοδεύουν αυτή την επιτυχία. Σήμερα η ετήσια παραγωγή ανέρχεται σε 400 τόνους Anchois de Collioure.

4.7. Δομή του ελέγχου Ονομασία: BVQI France

Διεύθυνση: Immeuble Le Guillaumet 60, avenue du Président Wilson F - 92046 Paris-La-Défense Cedex

4.8. Σήμανση: Τα πιστοποιημένα χαρακτηριστικά που εμφαίνονται στην ετικέτα του προϊόντος είναι:

- αντσούγια επεξεργασμένη στην Collioure από το παραδοσιακό είδος "Engraulis encrassicholus",

- ωρίμανση σε βαρέλια ελάχιστης διάρκειας 100 ημερών (Για όλα τα προϊόντα)

- παρουσίαση της αντσούγιας "façon Collioure" (Για τις ολόκληρες αντσούγιες)

- φιλέτα επιλεγμένα και ξεραμένα με το χέρι (Για τις αντσούγιες σε φιλέτα).

4.9. Εθνικές απαιτήσεις: -

Αριθ. ΕΚ: FR/00180/01.07.30.

Hμερομηνία παραλαβής του πλήρους φακέλου: 5 Μαρτίου 2003.